《送赵侍郎移镇长安》
宋代·魏野

千骑萧萧晓发时，雨先一夜洒长岐。
尽知暂去临鹑野，即看重长向凤池。
函谷乱花明剑珮，灞桥垂柳拂旌旗。
不同调鼎民皆乐，奏甸欢呼陕服悲。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往长酬唱。为诗精苦，有唐人风格，多警策句。有《东观集》、《草堂集》。